Ntamo

Ntamo on kirjankustantamo, jonka Leevi Lehto perusti 2007. Kustantamo toimii on demand -periaatteella, eli kirjat painetaan yksi kerrallaan sitä mukaa kuin niitä tilataan. (Archive.org)

Helsinkiläisen Kirja kerrallaan -kustantamon lopetettua toimintansa sen kirjavalikoima siirtyi vuonna 2012 Ntamolle. Painatuksen tekee nykyään Books on Demand (Archive.org). Aiemmin kirjat painettiin Juvenes Printissa, yhdysvaltalaisella Lulu.comilla (vanhentunut linkki) ja Kirja kerrallaan -kustantamon painossa.

2016 Ntamolla oli valikoimissaan vajaat 600 nimekettä. Se oli yleiskustantamo, joka julkaisi laaja-alaisesti runoutta, proosaa, draamaa ja tietokirjoja. Leevi Lehto halusi 2016 lopettaa kustantamisen terveyssyistä. Ntamo siirtyi toukokuussa 2017 Jarkko S. Tuusvuoren omistukseen. Hänellä oli kirjallisuusalan kokemusta Niin&Näin -lehdestä. Tuusvuori oli kunnostautunut myös tietokirjailijana ja kääntäjänä.  Majander, Antti: Ntamon toiminta jatkuu uusin voimin. Helsingin Sanomat 18.5.2017, s. B 5.

2017-2024 Ntamo julkaisi noin 200 uutta nimekettä. Määrä on melko suuri, kun otetaan huomioon kustantamon pieni koko. Näytelmiä Ntamo on julkaissut enemmän kuin muut kustantamot. Myös uusinta (näköis)painosten osuus on ollut huomattava. Uusintapainoksia on ryyditetty uudistetuilla esipuheilla. Ntamo on myös jatkanut laadukkaan runouden, proosan sekä tietokirjojen julkaisua. Se on kustantanut erityisesti historian ja kulttuurintutkimukseen liittyviä tietokirjoja.

 Kustantamon kirjailijoita 

Ntamo on julkaissut muun muassa seuraavien kirjailijoiden teoksia:

 Markku Aalto
 Kari Aronpuro
 Rita Dahl
 Lassi Hyvärinen
 Eeva Karhunen
 Tuomas Kilpi
 Karri Kokko
 Tiina Lehikoinen
 Leevi Lehto
 Teemu Manninen
 Miikka Mutanen
 Esa Mäkijärvi
 Janne Nummela
 Juri Nummelin
 Jyrki Pellinen
 Maaria Päivinen
 Timo Salo
 Kaarina Valoaalto
 Juhana Vähänen

 Lähteet 

 Aiheesta muualla 
 Ntamon sivusto
 Leevi Lehdon seuraaja ja Ntmaon uusi kustantaja on filosofi Jarkko S. Tuusvuori, Nuori Voima
 Lehto, Leevi: Maanpakolainen ylittää jälkensä eli ntamon perintö. Kiiltomato.net 25.7.2016
 Nummelin, Juri: Kulttuurin kärjessä. Turun Sanomat 17.12.2007

Luokka:Suomalaiset kirjankustantamot